L'any 1222, el rei Jaume I confirmà en favor de la seva germanastra Constança i el seu marit el senescal Guillem Ramon II de Montcada els castells i viles de Montgai, Cubells, Camarasa, etc. L'any 1330, Alfons III de Catalunya-Aragó creà el marquesat de Camarasa i la vila de Montgai n'entrà a formar part. Al , segons indica Montsalvatge, els castells de Montgai i Cubells foren venuts pel rei Alfons el Magnànim a Francesc d'Arinyó. Durant la guerra civil contra el rei Joan II (1462-72), la senyoria de Montgai era d'Angelina de Luna, marquesa de Camarasa i després d'ella dels diversos titulars del marquesat. El 1714, acabada la guerra de Successió, el domini del lloc era detingut per Nicolau Antic.